Eekkeri

Eekkeri (, lyhenne ac) on anglosaksinen pinta-alan yksikkö.

Eekkeri vastaa
 4 046,856 422 4 m² eli 0,404 685 642 24 hehtaaria. Yksi hehtaari on 2,471 053 815 eekkeriä.
 43 560 neliöjalkaa,
 4 840 neliöjaardia,
 1/640 neliömailia.

Eekkeri on sellaisen suorakulmion pinta-ala, jonka toisen sivun pituus on yksi furlong (660 ft ≈ 201 m) ja toisen pituus on yksi chain (66 ft ≈ 20 m) tai neljä rodia. Eekkerin arvellaan tarkoittaneen pinta-alaa, jonka pystyi kyntämään päivässä.

Sana acre on muinaisgermaaninen sana ja tarkoittaa "peltoa" (vrt. ruotsin åker). Se on anglosaksisena aikana tarkoittanut sitä peltopinta-alaa, minkä yhden härän vetämällä pyörättömällä auralla saa yhden päivän aikana kynnettyä.

Vanhoissa suomalaisissa mittayksiköissä eekkeriä vastaa tynnyrinala, joka on se pinta-ala, jolle saa kylvettyä yhden tynnyrillisen siemeniä.

Lähteet

Pinta-alayksiköt
Seulonnan keskeiset artikkelit